24.2.2022 г.
BG
Официален вестник на Европейския съюз
L 45/1617
КОМИСИЯ ОПЕРАЦИИ ПО ПОЛУЧАВАНЕ И ОТПУСКАНЕ НА ЗАЕМИ — ОПЕРАЦИИ ПО ПОЛУЧАВАНЕ И ОТПУСКАНЕ НА ЗАЕМИ, ГАРАНТИРАНИ ОТ БЮДЖЕТА НА СЪЮЗА (С ИНФОРМАТИВНА ЦЕЛ)
VII.
ГАРАНЦИЯ НА ЕВРОПЕЙСКИЯ СЪЮЗ ЗА ЗАЕМИ В РАМКИТЕ НА ЕВРАТОМ ЗА ПОВИШАВАНЕ НА ЕФЕКТИВНОСТТА И БЕЗОПАСНОСТТА НА АТОМНИТЕ ЕЛЕКТРОЦЕНТРАЛИ В СТРАНИТЕ ОТ ЦЕНТРАЛНА И ИЗТОЧНА ЕВРОПА И ОБЩНОСТТА НА НЕЗАВИСИМИТЕ ДЪРЖАВИ
1.
Правно основание Решение 77/270/Евратом на Съвета от 29 март 1977 г. за упълномощаване на Комисията да отпуска заеми по Евратом с цел подпомагане финансирането на атомни електроцентрали (OВ L 88, 6.4.1977 г., стр. 9). 2.
Описание Съгласно Решение 94/179/Евратом (ОВ L 84, 29.3.1994 г., стр. 41) Европейският съюз разширява целите, за които се получават заеми в рамките на Евратом съгласно Решение 77/270/Евратом, като се включва повишаване на ефективността и безопасността на атомните електроцентрали в страните от Централна и Източна Европа и Общността на независимите държави.
Максималният размер на заемите, отпускани в рамките на Евратом на държавите членки и трети държави, остава фиксиран на 4 000 000 000 EUR.
През 2000 г. Комисията взема решение за отпускане на заем за АЕЦ „Козлодуй“ в България (212 500 000 EUR), като последният транш от него е преведен през 2006 г. През 2000 г. Комисията отпуска заем за K2R4 в Украйна, но през 2004 г. намалява размера на заема до равностойността в евро на 83 000 000 USD.
На K2R4 е отпуснат заем от 39 000 000 EUR (първи транш) през 2007 г., 22 000 000 USD през 2008 г. и 10 335 000 USD през 2009 г. в съответствие с решението на Комисията от 2004 г. През 2004 г. Комисията взема решение за отпускане на заем за АЕЦ „Черна вода“ в Румъния (223 500 000 EUR).
Първият транш от 100 000 000 EUR и вторият от 90 000 000 EUR са отпуснати през 2005 г., а последният от 33 500 000 EUR — през 2006 г. През 2013 г. Комисията реши да предостави заем в размер на 300 000 000 EUR на „Енергоатом“, Украйна, за подобряване на безопасността на ядрените електроцентрали.
Заемът ще бъде отпуснат в сътрудничество с ЕБВР, която успоредно с него предоставя друг заем от 300 000 000 EUR.
Предварителните условия за първоначално осигуряване на заема бяха оценени през 2015 г. като изцяло изпълнени и заемът бе обявен за влязъл в сила.
От 27 май 2015 г. Комисията разреши да бъдат изплатени не повече от 100 000 000 EUR от заема от Евратом за Енергоатом, при условие че Енергоатом вече е използвала не по-малко от 50 000 000 EUR от заема, отпуснат ѝ от ЕБВР.
Тези заеми са обезпечени с държавни гаранции, които покриват 100 % от непогасените суми в края на годината.
Първият транш от 50 000 000 EUR е предоставен през май 2017 г., а вторият транш от 50 000 000 EUR в предоставен през юли 2018 г. През юли 2020 г. беше преведен трети транш в размер на 100 000 000 EUR 3.
Влияние върху бюджета След влизането в сила на Регламент (ЕО, Евратом) No 2728/94 на Съвета от 31 октомври 1994 г. за създаване на Гаранционен фонд за външни операции (ОВ L 293, 12.11.1994 г., стр. 1), впоследствие изменен от Регламент (ЕО, Евратом) No 480/2009 на Съвета (OВ L 145,10.6.2009 г., стр. 10), изменен с Регламент (ЕС) 2018/409 на Европейския парламент и на Съвета (OB L 76, 19.3.2018 г., стр. 1), всички неизплатени задължения се покриват от този фонд в рамките на наличните средства.
По този начин влиянието върху бюджета е ограничено до: — едно плащане на година за Гаранционния фонд или по изключение от Гаранционния фонд за поддържане на целева стойност 9 % от гарантираните операции, — активиране на бюджетната гаранция при неизплатени задължения от длъжника.
От 1 януари 2007 г. заемите за България и Румъния престават да бъдат външни дейности (вж.
Регламент (ЕО, Евратом) No 2273/2004 от 22 декември 2004 година за изменение на Регламент (ЕО, Евратом) No 2728/94 относно създаване на Гаранционен фонд за външни дейности (OВ L 396, 31.12.2004 г., стр. 28) и следователно вече се покриват пряко от бюджета на Съюза, а не от Гаранционния фонд.